Viborger Samler, 1838-05-27
Jndenlandske Efterretninger. Dhrr. Collin, Clausen og Thiele bekjendtgjøre i "Dansk Kunstblade, at den til forrige Maaneds Udgang indkasserede og rentebærende Sum til Oprettelsen af det thorvaldsenske Museum var 32,200 Rbd. og at der endnu staaer tilbage at opkræve omtrent 33,000 Rbd. Videre meldes, at Hs. M. Kongen under 25de Marts har rescriberet Kunstacademiets høie Præses, at Fregatten "Rotas i de første Dage af Ma skulde afgaae til Livorne, for der at indtage de af Thorvaldsens Arbeider, hvilke ere bestemte til at hidsendes (som tidligere meldt, er Fregatten for nogen Tid siden afseilet), samt at Fregatchefen allernaadigst er beordret til at modtage Thorvaldsen, hans Domestiker, samt enkelte Personer, som han maatte ønske at medtage, ligesom ogsaa Chefen, hvis Thorvaldsen skulde ønske ikke at gaae directe til Danmark, men at landsættes i en eller Havn, som forbiseiles, er beordret at sørge for at saadant skeer. – J et Brev af 10de f. M. til Conferentsraad Collin har Thorvaldsen hidsendt vidimeret Afskrift af det af ham i Aar, i Overeensstemmelse med de romerske Love, oprettede og med syv Vidners Underskrift forsynede sidste Testament (udtrykkeligen kaldt Donatiomortis causa). Ved denne Donation skjænker Thorvaldsen til Staden Kjøbenhavn alle de Kunstgjenstande, som han allerede har afsendt og findes i denne Stad, og de, som findes og ville findes hos ham, ham tilhørende, bestaaende af Malerier, Sculpturer, Tegninger, Basreliefs, Kobberstik og Lithographier, Medailler og andre lignende Ting, saavel antike som moderne, skaarne Stene, Paster, antikke Guld og Bronze-Arbeider, etrusciske Vaser, Terracotter, Bøger, ægyptiske og græske Oldsager og hvilkesomhelst andre Gjenstande henhørende til Videnskaber og skjønne Kunster. Vilkaarene ved denne Donation ere: 1) Alle ovenfor anførte Gjenstande skulle udgjøre et eneste og særskilt Museum, der skal bære Thorvaldsens Navn, og aldrig maa blandes med nogensomhelst anden Samling, og følgeligen heller aldrig maa blive formindsket, adsplittet og forandret under noget Paaskud eller af nogen Aarsag. 2) Staden Kjøbenhavn besørger et passende og særskilt Locale for deri at danne Museet, hvilket Locale ogsaa maa frembyde al mulig Sikkerhed, mod Jldsvaade. 3) De Statuer og Basreliefs, som ved Thorvaldsens Død maatte befindes ufuldendte, skulle paa hans Stervboes Bekostning fuldføres ved Hr. Professor Freund og ved Thorvaldsens Eleve Hr. Pietro Galli, hvorpaa disse saaledes fuldendte Arbeider skulle forenes med og indbefattes under denne Douation, og under samme Forpligtelser og Vilkaar. 4) Der kan bestemmes en moderat Adgangspriis for dem, der ønske at see Museet, undtagen for Kunstnere af ethvert Fag, da de skulle have fri Adgang. Det, som derfor indkommer, henlægges til den Fond, der behøves til at lønne en Opsynsmand, som udnævnes af Staden, til at bevare og holde Gjenstandene i Museet rene. J Testamentet fastsættes tillige, at dersom det Tilfælde skulde indtræffe, at ingen Descendent af Chorvaldsen mere var til, da skal Renten af den hele efter ham nedarvede Kapital anvendes til Fordeel for det af ham, som meldt, oprettede Museum i Kjøbenhavn, for at denne Jndtægt kan anvendes til Bestillinger hos danske Kunstnere, for at befordre de skjønne Kunster i Danmark.